સુખ અને દુઃખ બન્નેની બાબતમાં ઉપરછલ્લી રીતે દેખાતી હકીકતો વાસ્તવમાં તેના પ્રત્યક્ષ અનુભવ પછી કંઈક અલગ સ્વરૂપે જ આપણને જોવા મળે છે. બહારથી દેખાતું ઐશ્વર્ય કે વૈભવ ક્યારેક વ્યક્તિના વિનાશ કે પતનનું કારણ પણ બની જાય છે. બહારથી કદાવર લાગતો પહેલવાન અતિ આત્મવિશ્વાસ થકી ક્યારેક ખરાખરીનો જંગ હારી જાય છે. સામા પક્ષે અડચણો અને મુસીબતોથી જ્ઞાત માણસ તેની વિનમ્રતા થકી ઘણાં કામો સફળતાપૂર્વક પાર પાડી જાય છે. આવી અદ્ભુત શક્તિને જોયા પછી આપણે જ બોલી ઊઠતા હોઈએ છીએ.